Document ID: 32007R0647

KOMISIJOS REGLAMENTAS (EB) Nr. 647/2007
2007 m. birželio 12 d.
iš dalies keičiantis Reglamentą (EB) Nr. 2229/2004, nustatantį tolesnes išsamias darbų programos, nurodytos Tarybos direktyvos 91/414/EEB 8 straipsnio 2 dalyje, ketvirtojo etapo įgyvendinimo taisykles
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies antrąją pastraipą,
kadangi:
(1)
Komisijos reglamente (EB) Nr. 1112/2002 (2) ir Komisijos reglamente (EB) Nr. 2229/2004 (3) nustatytos tolesnės išsamios darbų programos, nurodytos Tarybos direktyvos 91/414/EEB 8 straipsnio 2 dalyje, ketvirtojo etapo įgyvendinimo taisyklės bei pateiktas šiam etapui priskirtų veikliųjų medžiagų sąrašas.
(2)
Paaiškėjo, kad kai kurios į Reglamente (EB) Nr. 2229/2004 pateiktą sąrašą įtrauktos veikliosios medžiagos niekada necirkuliavo rinkoje kaip augalų apsaugos produktai pagal Direktyvoje 91/414/EEB pateiktą apibrėžimą, todėl neturėjo būti įtrauktos į šį sąrašą. Šios medžiagos turėtų būti išbrauktos iš minėto sąrašo.
(3)
Todėl reikia atitinkamai iš dalies pakeisti Reglamentą (EB) Nr. 2229/2004.
(4)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2229/2004 I priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimt antrą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 12 d.

Labels: 1
10
0
3
7
6
12